《官舍见月三首》
宋代·洪咨夔

丛山拆一罅，碧天大如瓯。
更迟蹇予月，凉速老我秋。
常娥八月去，岁往应白头。
纵得大年药，能禁古今愁。
广寒正愁绝，更照雪外州。
些招肯来否，赤酒和糟篘。
庭下双梧桐，露重风飕飀。
采实当剥芡，蠙珠丽琼舟。
颓然径奏床，不问月去留。
梦中识归路，戏采儿伊优。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。